Lars Arne Nilsen

Lars Arne Nilsen (født 1964) er en norsk fotballtrener og tidligere -spiller.

 Karriere 
 Spiller 
Som ung spilte han for Stord Idrettslag og var klubbens toppscorer i 1988, samme år som han scoret 1–0 i opprykkskampen til 1. divisjon mot Os Turn Fotball. Han spilte for Sogndal Idrettslag 1989–90, Nest-Sotra Fotball 1991–94, og Volda fra 1995 der han også var trener.

 Trener 
I 1999 var han trener for Ørsta Idrettslag. Fra 2008 var han assisterende trener for , under Einar Magne Skeide. Nilsen ble forfremmet til hovedtrener fra 2010-sesongen og ledet laget til seier i NM i 2012, i en sesong der laget befant seg i nest øverste divisjon og såvidt berget seg fra nedrykk. Han ga seg i november 2013.

 Brann 
Etter at Lars Arne tok over Sportsklubben Brann i 2015, ledet han laget til 2.-plass og direkte opprykk fra 1. divisjon. I 2016 sikret han 2.-plass i Tippeligaen, og ble også kåret til årets trener i Kniksenprisen.

Sesongen 2019 ble en sportslig nedtur for Lars Arne Nilsen, som hadde et uttalt mål før sesongen om hevde seg i samtlige cuper og i serien. Klubben fortsatte den negative trenden fra høstsesongen 2018 da Branns serieledelse forsvant utover høstmånedene. Brann hadde forut 2019 sesongen forsterket laget ytterlige, blant annet med Veton Berisha, som Lars Arne Nilsen omtalte som en drømmesignering. I tillegg så man spiller som Petter Strand fra Molde FK, Håkon Opdal, Kristoffer Løkberg, i tillegg til Daouda Bamba, spissen som kom i sommervinduet 2018. Lars Arne Nilsen massive investering i laget, og påfølgende svake resultater hadde skapt mye furore blant supportere, men treneren nøt fortsatt stor tilitt i klubben.

På tross av massiv misnøye blant supportere og egen spillergruppe overrasket Branns styre stort da de konkluderte med at Lars Arne Nilsen ville fortsette som hovedtrener også i 2020. Dette var svært overraskende tatt i betraktning stemningen som rådde blant egne spiller og i media generelt. Branns styre begrunnet tilliten med at Lars Arne hadde klare antagelser om hva som gikk galt i sesongen før, og at han hadde planen klar for hvordan han skulle snu tendensen neste sesong. Dette stilte både daglig leder Vibeke Johannesen og sportslig leder Rune Soltvedt seg bak, og ga med det et sterkt mandat for Nilsens videre mandat som Branns trener. 

Den 3. august 2020 fikk Nilsen sparken etter å ha tapt mot Vålerenga i 12. serierunde.

 Aalesund 
Den 25. august 2020 ble Nilsen ansatt som hovedtrener for . Han fikk sparken i mai 2023 etter å tapt de fem første kampene av sesongen.

 07 Vestur 
Den 1. juli 2023 ble Nilsen ansatt som hovedtrener for den færøyske klubben .

 Privat 
Nilsen er fra Øygarden kommune på Sotra utenfor Bergen. Han er bror av tidligere Vålerenga-spiller, Nest-Sotra- og Brann II-trener Helge Nilsen, og far til fotballspillerene Sivert Heltne Nilsen og Ola Heltne-Nilsen.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for Sogndal Fotball
Kategori:Fotballspillere for Nest-Sotra
Kategori:Fotballspillere for Volda TI Fotball
Kategori:Fotballtrenere for Volda
Kategori:Fotballtrenere for Hødd
Kategori:Fotballtrenere for Brann
Kategori:Fotballtrenere for Aalesunds FK
Kategori:Fotballtrenere for 07 Vestur
Kategori:Personer fra Fjell kommune
Kategori:Nettavisen-prisen